**O B R A Z L O Ž E N J E**

Nacrt Budžeta Opštine u okviru Glavnog grada Golubovci za 2020. godinu pripremljen je na osnovu zahtjeva potrošačkih jedinica i iznosa sredstava planiranog u Budžetu Glavnog grada Podgorice za finansiranje operativnih i kapitalnih izdataka Opštine u okviru Glavnog grada Golubovci.

Sam sadržaj Budžeta Opštine ima određene specifičnosti u odnosu na budžete drugih opština, koje se ogledaju u finansiranju operativnih (tekućih) izdataka i projekata od značaja za Opštinu i Glavni grad, iz Budžeta Glavnog grada Podgorice.

**I PRIMICI**

Ukupni primici planirani su u izosu od **3.673.000,00€,** što je **18,67%** više u odnosu na Odluku o Budžetu Opštine u okviru Glavnog grada-Golubovci za 2019. godinu.

Strukturu ukupnih primitaka čine:

* transferi iz Budžeta Glavnog grada u visini operativnih izdataka,
* primici iz Budžeta Glavnog grada u visini kapitalnih izdataka (koji se dijelom transferišu direktno izvođačima radova).

Iznos transfera utvrđen je u skladu sa sredstvima planiranim Nacrtom Budžeta Glavnog grada Podgorice za 2020. godinu, a isti će se precizirati Sporazumom, koji će potpisati Gradonačelnik Glavnog grada i Predsjednica Opštine u okviru Glavnog grada Golubovci.

**II IZDACI**

Ukupni prihodi budžeta planirani za 2020. godinu u iznosu od 3.673.000,00€, raspoređuju se na:

* operativne (tekuće) izdatke 1.263.000,00€
* kapitalni budžet 2.410.000,00€

**OPERTIVNI IZDACI**

Strukturu operativnih izdataka čine:

* bruto zarade i doprinosi na teret poslodavca,
* ostala lična primanja,
* rashodi za materijal,
* rashodi za usluge,
* tekuće održavanje,
* renta,
* ostali izdaci,
* transferi institucijama, pojedincima, nevladinom i javnom sektoru,
* sredstva rezerve.

**Sredstva za bruto zarade i doprinose na teret poslodavca** planirana su u iznosu od **502.500,00€** ili 13,68% ukupnog budžeta. Strukturu planiranih sredstava za bruto zarade čine:

* neto zarade 305.000,00€,
* porez na zarade 41.300,00€,
* doprinosi na teret zaposlenog 110.000,00€,
* doprinosi na tetet poslodavca 39.700,00€,
* prirez porezu na dohodak 6.500,00€

 Planirani iznos obuhvata zarade:

* trenutno zaposlenih 29 lica u Opštini u okviru Glavnog grada Golubovci (uključujući birana i imenovana lica: predsjednika Skupštine, predsjednicu Opštine, sekretara Skupštine, v.d sekretara Sekretarijata za lokalnu upravu i 6 službenika preuzetih od Sekretarijata za lokalnu samoupravu Glavnog grada-Podgorice);
* 4 lica čije je zapošljavanje planirano u Opštini u okviru Glavnog grada-Golubovci do kraja tekuće i u narednoj godini,
* direktora JU “Centar za pružanje usluga iz oblasti socijalne i dječije zaštite” i 7 zaposlenih, koji će početi sa radom do kraja ove godine, kao i zarade za još 4 lica čije je zapošljavanje u Ustanovi planirano u narednoj godini,
* glavnog administratora.

Povećanje planiranog iznosa za zarade u odnosu na 2019. godinu, prouzrokovano je početkom rada JU “Centar za pružanje usluga iz oblasti socijalne i dječije zaštite” i preuzimanjem 6 službenika Sekretarijata za lokalnu samoupravu Glavnog grada (mjesna kancelarija Golubovci), koji su i ranije obavljali poslove na teritoriji Opštine Golubovci.

**Ostala lična primanja** planirana su u iznosu od **86.500,00€** ili 2,36% ukupnog budžeta, i to:

* naknada za prevoz zaposlenih 13.000,00€,
* naknada skupštinskim odbornicima 65.000,00€,
* otpremnine 2.000,00€,
* ostale naknade (naknade članovima upravnog odbora

i obaveze u skladu sa kolektivnim ugovorom) 6.500,00€.

**Rashodi za materijal** planirani su u iznosu od **40.500,00€,** što čini 1,10% ukupnog budžeta. Struktura izdataka za materijal je sledeća:

* administrativni material (kancelarijski material, sitan inventar, sredstva higijene, radna odjeća i obuća, ostali admin.materijal) 15.500,00€;
* materijal za zdravstvenu zaštitu 500,00€;
* materijal za posebne namjene 1.500,00€;
* rashodi za energiju 13.000,00€;
* rashodi za gorivo 10.000,00€.

Uvećanje troškova materijala, u odnosu na Budžet za 2019. godinu, odnosi se na troškove administrativnog materijala JU “Centar za pružanje usluga iz oblasti socijalne i dječije zaštite” (kancelarijski materijal, sredstva za higijenu, sredstava za rad sa djecom) i troškove koje proizvodi primjene novih propisa iz oblasti kancelarijskog poslovanja i ovjere potpisa, prepisa i rukopisa. Zbog rada novoosnovane JU, uvećani su i troškovi električne energije. Uvećani troškovi goriva posledica su planirane nabavke putničkog automobila za potrebe JU i preuzimanja kurirske službe iz Sekretarijata za lokalnu samoupravu Glavnog grada Podgorice.

**Rashodi za usluge** planirani su u iznosu od **105.500,00€** ili 2,87% ukupnog budžeta. Ovi rashodi odnose se na:

* službena putovanja 1.500,00€,
* reprezentaciju i troškove bifea 3.000,00€,
* komunikacione usluge (fiksni telefoni i poštanske usluge) 5.500,00€,
* bankarske usluge/provizije 4.000,00€,
* usluge prevoza 1.000,00€,
* advokatske, notarske i pravne usluge 500,00€,
* konsultantske usluge, projekti i studije 2.000,00€,
* usluge stručnog usavršavanja 1.000,00€
* ostale usluge 87.000,00€.

U okviru Ostalih usluga, planirane su sledeće aktivnosti:

* obilježavanje Dana Opštine,
* usluge za JU “Centar za pružanje usluga iz oblasti socijalne i dječije zaštite” (ishrana korisnika i ostale usluge),
* štampa Zetskih sportskih novina,
* manifestacije Dan krapa i Dan zetskih kolača i priganica,
* aktivnosti na promociji poljoprivredne proizvodnje,
* dezinsekcija i deratizacija,
* ozvučenje i snimanje sjednica Skupštine,
* umnožavanje materijala,
* objavljivanje skupštinskih odluka,
* usluge štampe,
* podrška poljoprivrednoj proizvodnji,
* usluge geodetskih organizacija,
* aktivnosti u cilju razvoja turizma,
* objavljivanje konkursa, javnih poziva, nacrta odluka u dnevnim listovima,
* studijske posjete i edukacija poljoprivrednih proizvođača,
* mjere za unapređenje životne sredine i ostale usluge.

**Rashodi za tekuće održavanje** planirani su u iznosu od **21.000,00€** ili 0,57% ukupnog budžeta i obuhvataju rashode za tekuće održavanje objekata, opreme i vozila.

Pod stavkom **Renta** planirana su sredstva za zakup zemljišta u cilju formiranja privremenog parkirališta u naselju Anovi.

**Ostali izdaci** planirani su u iznosu od **17.000,00€** ili 0,46% ukupnog budžeta i obuhvataju:

* izdatke po osnovu isplate ugovora o djelu,
* izdatke po osnovu sudskih postupaka,
* izdatke po osnovu izrade i održavanja softvera,
* izdatke za osiguranje,
* komunalne naknade i ostale izdatke.

**Transferi institucijama, pojedincima, nevladinom i javnom sektoru** planirani su u iznosu od **465.000,00€** ili 12,66% ukupnog budžeta, i to:

* transferi obrazovanju (srednjoj školi, osnovnim školama i vrtiću) 15.000,00€,
* transferi institucijama kulture i sporta 220.000,00€,
* transferi nevladinim organizacijama 15.000,00€,
* transferi političkim partijama 160.000,00€ (u skladu sa Odlukom o finansiranju političkih partija direktno iz budžeta Glavnog grada),
* transferi za jednokratne socijalne pomoći 25.000,00€,
* ostali transferi pojedincima 20.000,00€ (stipendije, nagrade Opštine, sponzorstva i pomoć za školovanje, naknade članovima komisija i radnih grupa),
* ostali transferi institucijama 10.000,00€.

**Sredstva rezerve** planirana su u iznosu od **20.000,00€** a koristiće se za nepredviđene ili nedovoljno predviđene poslove koji se finansiraju iz Budžeta u skladu sa posebnom odlukom Skupštine

Uporedni pregled operativnih izdataka u 2019. i 2020. Godine

**KAPITALNI IZDACI**

**Kapitalni izdaci** planirani su u iznosu od **2.410.000,00€** ili 65,61% ukupnog budžeta.

Struktura kapitalnih izdataka data je u sledećoj tabeli:

|  |  |  |
| --- | --- | --- |
| **Konto** | **Kapitalni izdaci** | **Iznos** |
| **4412** | **Izdaci za lokalnu infrastrukturu** | **1.925.000,00** |
|  | Rješavanje imovinsko-pravnih odnosa  | 170.000,00 |
|  | Izgradnja saobraćajnice Golubovci-Mataguži | 1.100.000,00 |
|  | Izrada tehničke dokumentacije (glavni projekat trga u Golubovcima, glavni projekat saobraćajnice do centralnog groblja) | 45.000,00 |
|  | Sanacija i presvlačenje saobraćajnica  | 100.000,00 |
|  | Investiciono održavanje putne mreže | 150.000,00 |
|  | Hidrotehnička infrastruktura | 200.000,00 |
|  | Izgradnja i rekonstrukcija javne rasvjete | 100.000,00 |
|  | Uređenje zelenih površina | 40.000,00 |
|  | Uređenje riječnih korita  | 10.000,00 |
|  | Uređenje groblja | 10.000,00 |
| **4413** | **Izdaci za građevinske objekte** | **400.000,00** |
|  | Izgradnja kapele u Golubovcima | 400.000,00 |
| **4415** | **Izdaci za opremu** | **10.000,00** |
|  | Kancelarijski namještaj i oprema | 25.000,00 |
|  | Putničko auto za JU “Centar za pružanje usluga iz oblasti socijalne i dječije zaštite” | 10.000,00 |
| **4416** | **Izdaci za investiciono održavanje** | **50.000,00** |
|  | Investiciono održavanje objekata Opštine | 30.000,00 |
|  | Uređenje sportskih terena | 20.000,00 |
|  |  |  |

Uporedni pregled kapitalnih izdataka u 2019. i 2020. Godini

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*